《清晓》
宋代·林希逸

清晓沉思自点头，年将八十又何求。便令鸱阁扶鸠杖，底似渔何弄钓舟。

邓禹不妨嗤寂寂，司空自信合休休。年来点校书多在，但嘱儿曹著意收。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。